—= GES 
Napasilolongani nenenja, djela ri gori mpoananja, moana, tuama, napoana. 
Nakita dadanja mena-na ewa eo, se’i pai napopoto’o i Tanda Eo. Masae-sae mo- 
kale wo’u ana i Gili-mPinebetu'e, doana wo’u si’a, natarente, tuama wo’u napoana, 
ewa wuja nakita ri tongo ndadanja, setu pai napopoto’o i Tanda-Wuja. Mesono 
i Sese-nTaola: 
Da ndakobatimo jau, makumpumi setu lau. 
Tuama ntano sindjau, i Tanda Eo anaku. 
Togombengi ane gana, dabasado’a salama. 
Ganama katogombenginja nasongka mekibasa do’a-salama ana ngkodi. 
Datu-mPoiri sindjau, labe ndjo’u tima jau. 
Siko ndjo’u da mantima, ane ntje’'e da maliga. 
Ngoju katudu loma’i, da ngkupodjaja malai. 
Tudumo ngoju, ndjo'u mangkeni i Datu-mPoiri, djelamo ri kare’e nu labe. 
Da ndipaintjani labe, jaku ma’imo pakabe. 
Labe nakanoto ndaja, ndjo’u modo’a-salama. 
Labe pompakorokamo, rajaku djo masusamo. 
Mesono i Labe: 
Anu kupoipu ndaja, nu ndja nu tapodjaja? 
Mesono i Datu-mPoiri: 
Ne'e maipu rajami, se’i jakumaintjani. 
Ngoju katudumo mai, da ngkupodjaja malai. 
Nakeni mpewui ngoju, kandjo’unjamo doawe tau motunda. 
I se’i ratamo jaku, Sese-nTaola eraku. 
Wuso’i witi nu labe, Sungko-nTada siko setu. 
Datu-mPoiri eraku, kenimo labe ri ndjau. 
Ri ompa ro natale, da nu potunda nu labe. 
Djudjulaka pamongonja, eraku Sese-nTaola. 
Datu-mPoiri eraku, toka ganamo silau. 
Se'i pamongo ngkukabe, kita da mamongo, labe. 
Ane puramo mamongo, dula wo’u da naoko. 
Oko dula Sungko-nTada, da nakaronga mebasa. 
Labe pombasamo jau, dula tokamo tundjau. 
Do'a-salama nu ana, nakanoto nu pobasa. 
Manotomo ri rajata, kabosenja da ngkubasa. 

